રિસર્ચના પરિણામમાં સામે આવ્યું કે કોફી લવર્સની પીનિયલ ગ્રંથિ કોફી નહીં પીતા લોકોની સરખામણીમાં 20% નાની હતી. કોફી લવર્સને ઉંઘવામાં પણ સમસ્યા થાય છે. રિસર્ચર્સનું કહેવું છે કે, દરરોજ કોફી પીવાથી મગજને નુકસાન થાય છે અને પાછલી ઉંમરે ઊંઘની ક્વોલિટી પર પણ અસર થાય છે. વૈજ્ઞાનિકોએ એક જર્નલમાં છપાયેલા તેમના રિપોર્ટમાં ચેતવણી આપી છે કે, “વિશ્વભરમાં મોટા પ્રમાણમાં કોફી પીવાય છે. બાળકો અને કિશોરોમાં પણ કેફીનનો વપરાશ છેલ્લા 30 વર્ષોમાં વધ્યો છે. કોફી પીવાની વિપરીત અસર તેમના જીવન પર થઈ શકે છે.”